Pollino

Pollino (italiensk Massiccio del Pollino) er eit fjellmassiv sør i Appenninane, på grensa mellom Calabria og Basilicata, sør i Italia. Sidan 1992 har det vore ein del av Pollino nasjonalpark.

Det høgaste området i kjeda består av kalkstein og er derfor utsett for erosjon som særleg på Calabria-sida har danna mange grotter, der det i enkelte er funne veggmåleri frå paleolittisk tid. 

Sjølve toppen Pollino er 2 248 m og Serra Dolcedorme er 2 267 m, som begge stig opp frå Sibarisletta.

Pollino har frodig vegetasjon og her finn ein kastanje, bøk og den sjeldne bosniske furua, som er symbolet på parken. Av dyr finn ein ulv, hornugle, rådyr og den sjeldne kongeørna. 

mini|800px|center|Pollino frå toppen av Serra delle Ciavole 

 Kjelder 

Denne artikkelen bygger på «Pollino» frå ,  den 14. november 2007.  

Kategori:Calabria
Kategori:Basilicata
Kategori:Fjell i Italia